**Text

Description automatically generated with medium confidence**

**gwerthusiad cYNLLUN Cymraeg GWAITH 2022-23**

**Rhaglen Cymraeg GWAITH**

**Nod**

Yn Gyda’n Gilydd at y Miliwn, Cynllun Strategol y Ganolfan Dysgu Cymraeg Genedlaethol 2020 ymlaen nodir :

***3. Defnyddio – helpu dysgwyr i ddefnyddio’r Gymraeg yn eu cymunedau a’r gweithle***

*Mae Llywodraeth Cymru wedi gosod targed i gynyddu canran y boblogaeth sy’n siarad Cymraeg bob dydd. Mae gan y Ganolfan rôl bwysig, mewn partneriaeth ag eraill, i gynyddu ac ehangu’r cyfleoedd iddynt ddefnyddio eu sgiliau. Y nod yw magu hyder ymysg dysgwyr a siaradwyr dihyder i ddefnyddio’r iaith mewn amrediad o gyd-destunau - o fewn eu cymunedau, ar rwydweithiau cymdeithasol, yn y gweithle ac o fewn y teulu, gan gefnogi isadeiledd y Gymraeg. Byddwn yn cyflawni’r amcan strategol hwn drwy’r camau gweithredu canlynol:*

* *Gweithredu’r cynllun arloesol Cymraeg Gwaith, gan ehangu’r cynllun i ystod o sectorau. Bydd y blaenoriaethau i’r dyfodol yn cynnwys:*
* *Cyrsiau dysgu hunan-astudio, gyda chefnogaeth tiwtor.*
* *Sefydlu partneriaethau grymus gyda sefydliadau arbenigol.*
* *Cefnogi cyflogwyr i gynllunio ar gyfer gweithlu dwyieithog.*
* *Cydweithio gydag adrannau polisi amrywiol o fewn Llywodraeth Cymru i ymestyn y cynllun yn sectorol.*

Mae Cynllun Cymraeg Gwaith wedi bod yn weithredol bellach ers pedair blynedd, ac wedi datblygu’n sylweddol yn y cyfnod hwnnw.

Mae’r cynllun yn cyd-fynd â Strategaeth Llywodraeth Cymru sy’n anelu at sicrhau miliwn o siaradwyr Cymraeg erbyn 2050. Mae’r Ganolfan yn cyfrannu at wireddu’r weledigaeth hon drwy gyfrwng y cynllun hwn.

**Cynllun Cymraeg Gwaith dros y blynyddoedd**

Mae’r Ganolfan wedi ymgysylltu gyda nifer fawr o gyflogwyr bellach, gyda 1,648 o gyflogwyr unigryw wedi manteisio ar y gwasanaethau dros y blynyddoedd. Dilynwyd oddeutu 30,000 o weithgareddau dysgu gan ddysgwyr Cymraeg Gwaith dros y blynyddoedd diwethaf, gyda’r niferoedd yn cynyddu flwyddyn ar flwyddyn. Credwn fod hynny oherwydd y cynnydd ym mhroffil y cynllun, llwyddiant y cynllun a’i allu i ymateb yn hyblyg i ofynion cyflogwyr.

Mae nifer o ddysgwyr wedi parhau i ddysgu ar hyd y lefelau – sy’n cyd-fynd gyda’r nod o greu siaradwyr Cymraeg, sy’n hyderus i ddefnyddio’u Cymraeg yn y gweithle.

Mae’r cynllun wedi cydweithio’n llwyddiannus gyda nifer o sectorau, gan sefydlu partneriaethau grymus, fydd yn parhau dros y cyfnod nesaf wrth i’r Cynllun symud ymlaen.

Mae’r partneriaethau hyn yn cynnwys:

* Coleg Cymraeg Cenedlaethol
* Colegau Cymru
* Cwlwm (Mudiad Meithrin, NDNA, Blynyddoedd Cynnar Cymru, PACEY Cymru a Chlybiau Plant Cymru)
* Cyngor Celfyddydau Cymru
* Cyngor Sir Ceredigion
* Cyngor Sir Conwy
* Cyngor Caerdydd
* Consortiwm Addysg Rhanbarthol
* Gofal Cymdeithasol Cymru
* Mwy na Geiriau
* Bwrdd Iechyd Betsi Cadwaladr
* Addysg a Gwella Iechyd Cymru (AaGIC)
* Say Something in Welsh

Mae Cynllun Cymraeg Gwaith wedi tyfu llawer dros y blynyddoedd, ond hefyd wedi llwyddo i ymateb yn hyblyg ac yn greadigol i ofynion cyflogwyr a sectorau amrywiol. Credwn mai dyna yw cryfder y cynllun, a gyda’r arlwy newydd o gyrsiau hunan-astudio sydd ar gael ers Tachwedd 2020, ein gobaith yw gallu cyrraedd mwy a mwy o ddysgwyr a chynyddu defnydd o’r Gymraeg mewn gweithleoedd ledled Cymru.

**Cynllun Cymraeg Gwaith 2022-23**

Dyma sy’n ffurfio rhan o gynllun Cymraeg Gwaith yn ystod y flwyddyn 2022-23, mae copi llawn o’r cynllun i’w weld yn Atodiad A.

| **Adran** | **Gwybodaeth** | **Targed** |
| --- | --- | --- |
| **Gwasanaeth a Gwybodaeth** | * Gwasanaeth a Gwybodaeth i gyflogwyr | 200 cyflogwr |
| **Cyrsiau Blasu Hunan-astudio** | * Cyrsiau hunan‐astudio byr ar‐lein. | 3,000 dysgwr |
| **Cyrsiau Say Something in Welsh** | * Cyrsiau hunan-astudio sy’n cynorthwyo gyda dysgu siarad a chyfathrebu | 5,000 dysgwr |
| **Cyrsiau Dysgu Hunan-astudio gyda chymorth Tiwtor** | * Cyrsiau dysgu 120 awr ar-lein gyda chymorth tiwtor | 1,700 dysgwr |
| **Cyrsiau Dysgu Dwys** | * Cyrsiau dysgu mewn dosbarth (rhithiol neu wyneb yn wyneb) gyda thiwtor dros gyfnod penodol o amser gan gynnwys model ‘cyfunol’ (hunan‐astudio a thiwtor). |
| **Cyrsiau Defnyddio** | * Cyrsiau sy’n annog defnyddio’r iaith – felly’n blaenoriaethu lefelau uwch o dan arweiniad Nant Gwrtheyrn. | 330 dysgwr |
| **Cyrsiau Codi Hyder Byr** | * Cyrsiau i godi hyder a newid arfer defnyddio’r iaith (wyneb-i-wyneb gyda Tiwtor) | 100 dysgwr |
| **Cynllun Cymraeg Gwaith: AB/AU** | * Cynlluniau dysgu hyblyg i’r sector Addysg Bellach/Addysg Uwch | 1,000 dysgwr |
| **Cynllun Cymraeg Gwaith: Awdurdodau Lleol** | * Cynllun dysgu sy’n lleoli tiwtor o fewn Awdurdodau lleol er mwyn sicrhau cynllun hyfforddi, mentora ac ôl-ofal. | 480 dysgwr |
| **Cynllun Cymraeg Gwaith: Iechyd** | * Cynllun dysgu sy’n lleoli swyddog mentora o fewn awdurdod iechyd er   mwyn sicrhau cynlluniau hyfforddi,  mentora ac ôl‐ofal.   * Cynllun ble bydd platfform digidol   newydd yn cyflwyno pecyn o gyrsiau  blasu/adnoddau wedi’u teilwra a  mynediad at y cyrsiau hunan‐astudio  gyda chymorth tiwtor.   * Partneriaeth ar y cyd gyda Gofal   Cymdeithasol Cymru.  Cyfres o gyrsiau hunan‐astudio wedi’u llunio yn arbennig ar gyfer y gweithlu, sy’n caniatáu continwwm Dysgu Cymraeg clir. Byddant yn gyrsiau byrrach ac wedi’u teilwra.   * Swyddog/ion sy’n canolbwyntio ar gefnogi gweithleoedd i fanteisio ar y cynnig a sgiliau newydd y gweithwyr. | 1,100 dysgwr |
| **Cynllun Cymraeg Gwaith: ‘Camau’** | * Cyfres o gyrsiau Hunan-astudio wedi’u llunio yn arbennig ar gyfer y gweithlu, sy’n caniatáu continwwm dysgu Cymraeg clir. * Gwasanaeth Tiwtor sy’n canolbwyntio ar fodelu iaith yn y gweithle. * Teilwra cynnwys ar gyfer ymarferwyr   sydd angen codi hyder a defnyddio’r  Gymraeg. | 1,000 dysgwr |
| **Cynllun Cymraeg Gwaith: Addysg** | * Cynllun ar y cyd gyda’r Consortiau Addysg ble bydd platfform digidol newydd yn cyflwyno pecyn o gyrsiau blasu/adnoddau wedi’u teilwra i’r sector. * Cynllun ar y cyd gydag Adran Addysg Llywodraeth Cymru i ddarparu cwrs hunan‐astudio wedi’i deilwra ar gyfer athrawon cynradd ac uwchradd. * Gwasanaeth Tiwtor ar gyfer y cyrsiau hunan-astudio drwy gydweithrediad â’r darparwyr Cynllun Sabothol. | 200 dysgwr |
| **Cynllun Cymraeg Gwaith: Celfyddydau** | * Cynllun sy’n lleoli tiwtor o fewn y sector arwain rhaglen ddysgu, wedi’i theilwra ar gyfer y gynulleidfa. Bydd hyn yn cynnwys darparu hyfforddiant, gwasanaeth mentora ac ôl‐ofal. * Cynllun ar y cyd gyda Chyngor Celfyddydau Cymru ble bydd platfform digidol newydd yn cyflwyno pecyn o gyrsiau blasu/adnoddau wedi’u teilwra i’r sector. * Cynllun ar y cyd gyda Chyngor Celfyddydau Cymru a’r Theatr Genedlaethol ble bydd nawdd yn cael ei gynnig i weithwyr llawrydd o fewn y sector i fanteisio ar gyrsiau ‘Defnyddio’ Nant Gwrtheyrn i godi hyder a newid arfer defnyddio’r Gymraeg. | 150 dysgwr |

**Y GWERTHUSIAD**

Mae’r Ganolfan yn dymuno comisiynu cwmni i gynnal gwerthusiad o’r Cynllun ‘Cymraeg Gwaith’ wrth i’r cynllun weithredu ei chweched blwyddyn (2022-23). Mae’r Cynllun wedi derbyn dau werthusiad ers ei fodolaeth, un ar ddiwedd y flwyddyn gyntaf (2017-18) a’r ail ar ddiwedd y drydydd flwyddyn (2019-20).

Dylai’r gwerthusiad asesu effaith y cynllun, gan ganolbwyntio ar effeithiolrwydd y cynllun wrth ymateb i ddisgwyliadau sectorau a chyflogwyr amrywiol a gofynion Llywodraeth Cymru o’r cynllun. Dylai’r gwerthusiad hefyd archwilio beth all dyfodol y cynllun fod, ac os oes unrhyw rwystrau i gyflawni’r potensial. Mae hyn yn gallu cynnwys:

* Dylanwad y Cynllun ar Gynllunio a Datblygu Gweithluoedd Cymraeg, yn benodol drwy’r gwaith sectorol / partneriaethol.
* Ydy Cynllun Cymraeg Gwaith yn gyfrwng i brif ffrydio’r Gymraeg o fewn meysydd gwaith amrywiol Llywodraeth Cymru gan ychwanegu at werth ac allbynnau’r grant gwreiddiol.
* Ydy Cynllun Cymraeg Gwaith yn cyfrannu at amcan strategol Llywodraeth Cymru o greu miliwn o siaradwyr.
* Beth yw’r potensial i’r cynllun ymestyn ei weithgaredd i’r dyfodol, ac a oes sectorau sy’n cynnig eu hunain fel sectorau y dylai’r Ganolfan eu blaenoriaethu.

***Bydd cyllideb o £10,000 ar gael******ar gyfer y prosiect hwn. Fodd bynnag, dylai tendrwyr fod yn ymwybodol mai at ddibenion dangosol yn unig y mae’r wybodaeth gyllidebol hon, ac y bydd y Ganolfan am ddyfarnu’r contract ar sail y meini prawf, a gwerth gorau am arian fydd prif ofyniad y meini prawf gwerthuso.***

**TREFN DERBYN CEISIADAU A DYFARNU**

Bydd y Ganolfan Genedlaethol yn derbyn y ceisiadau, yn asesu, yn dyfarnu ac yn prosesu’r grantiau. Y dyddiad cau fydd 7 Tachwedd 2022. Ni dderbynnir ceisiadau y tu hwnt i’r dyddiad hwn. Dyddiad cwblhau’r gwaith fydd 30 Ebrill 2023.

|  |  |
| --- | --- |
| **Cam** | **Amserlen** |
| Cyhoeddi y Gwaith | w/c 10 Hydref |
| Cyflwyno Cais | 07.11.2022 5yh |
| Cadarnhau Derbyn Cais | 08.11.2022 |
| Asesu’r Cais | 11.11.2022 |
| Hysbysu o Ddyfarniad | 14.11.2022 |
| Cynnal yr Gwerthusiad | 21.11.2022 i 30.04.2023 |
| Dyddiad cwblhau y Gwaith | 30.4.2023 |

**ASESU CEISIADAU**

Bydd pob cais yn cael ei sgorio yn erbyn matrics er mwyn sicrhau proses dryloyw.  Bydd penderfyniad y Panel Asesu yn derfynol. Ni fydd proses apêl.

**Ffurflen Gais GWERTHUSIAD CYNLLUN CYMRAEG GWAITH 2022-23**

|  |  |
| --- | --- |
| **Gwybodaeth** | |
| Enw |  |
| Swydd |  |
| Enw Cwmni/Sefydliad |  |
| Cyfeiriad |  |
|  |  |
| Tref/Dinas |  |
| Sir |  |
| Cod Post |  |
| Rhif Ffôn |  |
| E-bost |  |

|  |  |
| --- | --- |
| **Manylion Cais** | |
| Teitl y Cynllun | Gwerthusiad Cynllun Cymraeg Gwaith 2022-23 |
| Disgrifiad clir o’r cynllun gwerthuso, y dulliau a’r technegau y bwriedir eu defnyddio i ymateb i ofynion y fanyleb. (dim mwy na 1,000 gair) | |
|  | |
| Amlinelliad clir o’ch profiad yn cynnal gwaith tebyg a sut y bydd profiad a sgiliau pob aelod o’r tîm yn cyfrannu i’r prosiect.(dim mwy na 1,000 gair) | |
|  | |
| Rhowch gynllun prosiect ar gyfer datblygu’r gwaith gan gynnwys strwythur y gwaith, awgrymiadau ar gyfer mesuryddion perfformiad ac amserlen. (Dim mwy na 1,000 gair) | |
|  | |

|  |  |
| --- | --- |
| **Manylion Ariannol** | |
| Swm y cais | £ |
| Disgwylir i’r ymgeisydd gyflwyno cyllideb arfaethedig ar gyfer y cynllun sy’n amlinellu sut y bydd yr arian yn cael ei neilltuo ar gyfer y gwaith.  Dylid nodi swm cyn TAW, a nodi os y bydd TAW yn ychwanegol ne beidio. | |

Cadarnhaf fod yr wybodaeth ar y ffurflen hon yn gywir a chyflawn a chytunaf y gall Y Ganolfan Dysgu Cymraeg Genedlaethol ofyn am wybodaeth bellach angenrheidiol i gadarnhau'r cais.

|  |  |
| --- | --- |
| Enw |  |
| Llofnod |  |
| Sefydliad |  |
| Dyddiad |  |

 Dychweler at: heledd.jones@dysgucymraeg.cymru erbyn **5yh 07.11.2022.**